open-index/open-wikipedia-markdown huggingface dataset:
Falkonera

**Falkonera**, () ou **Gerakoulia** (Γερακούλια) é unha pequena illa grega deshabitada no suroeste do mar Exeo, entre a illa de Milos e o Peloponeso. Aínda que fóra do Golfo Sarónico, en xeral inclúese entre as Illas Sarónicas.

## Xeografía 
Falkonera atópase no Mar de Mirtos, é administrada como parte da Unidade periférica das illas, que forma parte do municipio de Spetses.. As illas máis próximas son Antimilos 30 quilómetros ao leste, Velopoula 38&nbsp;km ao noroeste e Milos 42&nbsp;km ao oeste. Spetses atópase a 78&nbsp;km ao noroeste e o Peloponeso 70&nbsp;km ao oeste. O illote marca a cima dun macizo tectónico con dirección ONO-ESE, que separa a conca do Mar de Mirtos ao norte da conca de Creta, ao sur.
  
No leste da illa está o cabo chamado *Panaghia ton revmaton* (Παναγιά των Ρευμάτων), que significa "Virxe das correntes", e no que hai un faro que foi destruído polos alemáns en 1941 e reconstruído logo da segunda guerra mundial. O punto máis alto da illa é de 183 metros sobre o nivel do mar.

Situada no cruzamento das rutas de navegación O Pireo-Chania e Cabo Malea-Esmirna, considérase un perigo para a navegación debido ás fortes correntes circundantes.

Na madrugada do 8 de decembro de 1966, o transbordador *SS Heraklion*, no camiño da Chania ao Pireo, afundiuse fronte á costa de Falkonera, como resultado perdéronse 217 vidas, 47 superviventes chegaron a Falkonera. Coñecido como o "naufraxio de Falkonera", considérase un dos peores accidentes marítimos da historia grega.

Falkonera forma parte da rede Natura 2000 co código de GR3000011, xunto coas illas próximas deshabitadas de Velopoula e Ananes. a illa ten dúas zonas de vexetación, unha zona da costa tolerante ao sal e unha zona fora do alcance de néboa salina do tipo denominada *phrygana* en Grecia, e máis en xeral *garriga*.

## Referencias 
## Véxase tamén 
* Outras illas gregas

### Ligazóns externas
Atentado de Niza de 2016

300px|miniatura|dereita|Paseo dos Ingleses de Niza, onde ocorreu o ataque.
O **atentado de Niza de 2016** foi un ataque terrorista que tivo lugar na cidade francesa de Niza o 14 de xullo de 2016, cando un camión pasou por riba, sobre as 22:40, dunha multitude que estaba festexando o Día Nacional de Francia, no paseo dos Ingleses, moi preto do Hotel Negresco. O condutor do camión foi abatido pola policía, despois de percorrer uns 2 quilómetros e disparando ó mesmo tempo. Até o de agora hai 84 mortos e máis de 200 feridos. Segundo *Nice Matin*, un xornal local, producíronse escenas de pánico entre a poboación, que comezou a correr en tódalas direccións. As forzas da orde, militares incluídos, estabeleceron un perímetro de seguridade.

## Antecedentes
Dende 2012, Francia está baixo a sombra do terrorismo islamista. Redadas na busca de terroristas son a resposta á ameaza que fixo en 2015 o grupo Estado Islámico (tamén coñecido como ISIS ou Dáesh): "A Francia quédalle moito por sufrir".

* En marzo de 2012 tivo lugar o primeiro ataque terrorista de Francia. Neste atentado, un francés de orixe alxeriano, Mohammed Merah, asasinou catro persoas nunha escola xudía de Tolosa. Despois de fuxir, a policía acurralouno nun apartamento da cidade e foi abatido nun tiroteo. 
* En xaneiro de 2015, produciuse un dos atentados con máis repercusión: uns encarapuchados entraron na sede da revista satírica Charlie Hebdo e asasinaron 12 persoas. Foron identificados como os irmáns Kouachi e foron abatidos logo de agocharse nunha imprenta. 
* En novembro de 2015, 130 persoas morreron e cando menos 300 resultaron feridas polos atentados no teatro Bataclan (90 mortos); no restaurante Le Petit Cambodge; o local Belle Équipe; o bar Le Carrillon e o Boulevar Fontaine. Dos nove terroristas que participaron no ataque, sete inmoláronse. Os dous que sobreviviron foron detidos tempo despois en Bruxelas. 
* En xuño de 2016, un policía e a súa muller foron asasinados a coiteladas en Niza, nun ataque reivindicado por Daesh.

En 2015, despois do ataque do Charlie Hebdo, Francia radicalizou a súa postura contra o terrorismo e enviou un portaavións para axudar á coalición a bombardear posicións de ISIS.

### Estado de emerxencia 
Dende os atentados de novembro de 2015, Francia atópase en estado de emerxencia. A mañá do 14 de xullo de 2016, só unhas horas antes do atentado de Niza, o presidente de Francia François Hollande afirmou que poría fin ó estado de emerxencia unha vez rematado o Tour de Francia o 26 de xullo de 2016. Porén, despois do atentado, declarou que o mantería tres meses máis.

## Notas 
## Véxase tamén 
### Outros artigos 
* Atentados de Cataluña de 2017
Nykyta Budka

O Beato **Nykyta Budka** (en ), nado o 7 de xuño de 1877 en Dobromirka (Reino de Galicia e Lodomeria) e finado o 1 de outubro de 1949 nun campo de concentración en Qarağandı (RSS de Kazakhstán), foi un eclesiástico católico ucraíno, exarca apostólico do Canadá entre 1912 e 1928, e posteriormente mártir baixo o réxime soviético.

## Traxectoria 
Nykyta Budka naceu o 7 de xuño de 1877 na aldea de Dobromirka, no Reino de Galicia e Lodomeria (hoxe no distrito de Zbarazh da rexión de Ternopil). Logo de rematar a súa formación teolóxica no Collegium Canisianum de Innsbruck, foi ordenado sacerdote o 14 de outubro de 1905 polo metropolita Andrei Sheptytskyi, O seu cadáver foi abandonado no bosque para ser devorado pola fauna salvaxe.

## Notas 
## Véxase tamén 
### Bibliografía 
* 
*
O sol do verán

***O sol do verán*** é unha novela en lingua galega do ourensán Carlos Casares Mouriño, conformada por nove capítulos e publicada por vez primeira pola Editorial Galaxia en 2002, algo máis dun mes despois do pasamento do escritor.

## Descrición 
No relato, ambientado en 1968, Carlos, o protagonista, que comparte nome, data de nacemento e ata a marca da motocicleta (Harley-Davidson) co autor do libro, suicídase pegándose un tiro na cabeza na bañeira. Helena (coprotagonista), amiga da infancia, rememora o tempo que pasaron xuntos nos veráns no Carpazal. A acción desenvólvese en Galicia (Beiro, Bóveda, Allariz, Ourense, Tarascón…)

Outros personaxes do texto son: Arturo, marido de Helena; Carmela e Indalecio, pais de Helena; Mercedes e Adolfo, tíos de Helena; Mariví, irmá de Helena; Amparo, noiva de Carlos; Leopoldo e Elisa, pais de Carlos; Anselmo, Delfina e Susa, criados, e Rafaela, avoa de Helena.

Na obra aparecen varias referencias culturais contemporáneas (José María Pemán, o xornal *ABC*, o profesor Aranguren, os *monos de Gibraltar*…)

## Edicións 
Casares entregoulle a Damián Villalaín, subdirector da editorial, a versión definitiva da novela  xustamente o día do seu falecemento. O libro rematouse de imprentar nos talleres de Obradoiro Gráfico no Polígono Industrial do Rebullón, de Mos, o 19 de abril de 2002. Saíu á venda o Día Internacional do Libro e presentouse ao público o 8 de maio. e en 2004 editouse en castelán en braille, pola ONCE.
## Notas 
## Véxase tamén 
### Bibliografía 
* 
### Outros artigos 
**Os escuros soños de Clío*
**Ilustrísima*

### Ligazóns externas 
* Biblioteca Virtual Galega
* Vista previa da edición dixital en Google Books.
Factor biótico

Un **factor biótico** é calquera compoñente vivo dun ecosistema que afecta ás poboacións doutro organismo ou ao ambiente. Isto inclúe aos animais depredadores que consomen ese organismo, ou a comida viva que o organismo consome. Os factores bióticos tamén inclúen a influencia humana, a de parasitos e patóxenos e as enfermidades que poden producir.

Os factores bióticos son xerados polos **compoñentes bióticos** do ecosistema, que son os organismos vivos que o compoñen, os cales poden pertencer a tres clases:

* Produtores (autótrofos): fundamentalmente as plantas e as algas, que converten a enerxía da luz (por medio da fotosíntese) en materia orgánica, que será o alimento para outros organismos. En último extremo todo o ecosistema depende deles.
* Consumidores (heterótrofos): son os animais, que se alimentan dos produtores (os herbívoros) ou doutros consumidores (os carnívoros).
* Descompoñedores: consomen os detritos deixados por outros seres vivos, e son os fungos e microorganismos como as bacterias. Son fundamentais para degradar os restos orgánicos e pechar os ciclos bioxeoquímicos, que permiten reutilizar a materia.

Os seres vivos inflúen noutros tanto da súa especie coma doutras especies mediante as relacións intraespecíficas (familias, rabaños, colonias etc.) e interespecíficas (depredación, parasitismo, comensalismo, simbiose, antibiose etc.) que establecen entre eles. Todas as especies están influenciadas polos factores bióticos dun modo ou outro. Por exemplo, se se incrementa o número de depredadores, toda a rede trófica se ve afectada: diminuirán os herbívoros que eran as súas presas, aumentarán os produtores xa que hai menos herbívoros que os coman, e co tempo a escaseza de presas herbívoras repercutirá nos predadores. Os humanos xeran grandes e rápidos cambios no ambiente que causan a alteración de moitos hábitats. Unha especie invasora que entra nun ecosistema introduce un novo factor biótico ao que os demais organismos terán que adaptarse.

## Notas 
## Véxase tamén 
### Outros artigos 
* Factor abiótico
* Biocenose
* Ecoloxía

### Bibliografía 
**Ecología y medio*(books.google.es)
**Ecología y medio ambiente*. María Dolores de la Llata Loyola. (books.google.es)

### Ligazóns externas 
*Socratic Questions
Día Nacional de Francia

[250px|miniatura|Fogos artificiais na [Torre Eiffel.]]
O **Día Nacional de Francia**, **Día da Bastilla** ou **Festa Nacional de Francia** (en francés: *Fête nationale*), celebrado o 14 de xullo, é unha celebración conmemorativa do aniversario de dous eventos: a toma da Bastilla en 1789, acontecemento considerado como o punto de inicio da Revolución francesa, e o día de unión nacional no Campo de Marte durante a Festa da Federación en 1790.

Establecido en 1880, é un día festivo, coñecido polos seus desfiles militares nos Campos Elíseos de París e nas grandes cidades francesas, e os seus fogos artificiais, lanzandos durante a noite en todo o país.
Pinguécula

A **pinguécula** é unha dexeneración da conxuntiva do ollo que é máis adoita en persoas que reciben gran cantidade de radiación solar.

Ten forma de lentella branca que aparece na conxuntiva. Non afecta a visión por non infiltrar a córnea a diferenza do pterixión. Pode inflamarse dando lugar a unha **pingueculitis**, o que pode verse favorecido por ambientes moi secos con vento e exceso de radiación solar. Se a sensación de corpo estraño é molesta pode tratarse ó paciente humidificando os ollos con bágoas artificiais. Non é unha patoloxía que requira tratamento cirúrxico xa que non afecta a visión.

Normalmente esta condición dáse en persoas por riba daos 40 anos, pero algunhas veces existe en xente entre 20 a 30 anos.
Praia da Concha, Santander

A **praia da Concha** é un pequeno areal da cidade de Santander, en Cantabria, que se atopa situado entre outras dúas praias: a primeira praia do Sardinero e a praia do Camello. Salvo cando a marea está moi alta, case sempre é unha praia que está unida á do Sardinero. Con marea baixa tamén se pode pasar desde ela á praia do Camello, aínda que os dous areais están separados por unha zona de rocas.

É unha praia moi familiar e normalmente frecuentada por aldeáns, pois non é tan coñecida como outras grandes praias de Santander polos turistas. Na parte dereita da praia hai un illote que se une ao areal cando baixa a marea e que é un lugar moi recomendable para o baño e o mergullo nos pozos que se forman ao redor del.

## Véxase tamén 
### Ligazóns externas 
* Información na web de Turismo de Cantabria
Praia de La Magdalena

A **praia de La Magdalena** é un areal da cidade de Santander, en Cantabria. Está situada dentro da baía de Santander, na zona sur da península de La Magdalena, entre a praia de Los Peligros e a praia dos Bikinis.

## Véxase tamén 
### Ligazóns externas 
*Información turística
Praia de Los Peligros

A **praia de Los Peligros** é un areal da cidade de Santander, en Cantabria. Está situada dentro da baía de Santander, na zona sur da Península da Magdalena.

A este areal accédese polo promontorio de San Martín, en pleno centro da cidade dominado pola impoñente figura do Palacio de Festivais de Cantabria. Xunto ao Museo Marítimo do Cantábrico, este lugar dá acceso á praia dos Peligros que está unida aos areais da Magdalena e a dos Bikinis.

Posúe 200 metros de lonxitude e uns 70 m de anchura media. Debido ao fácil aparcadoiro, á pasarela de madeira que bordea e une os tres areais interiores e á súa privilexiada orientación, creouse un paseo de case 1.500 metros a pé de praia.

## Véxase tamén 
### Ligazóns externas 
*Información na web de Turismo de Cantabria
Praia dos Bikinis

[250px|thumb|En primeiro plano a [praia de La Magdalena. Detrás, a dos Bikinis.]]
A **praia dos Bikinis** ou **do Bikini** é un areal da cidade de Santander, en Cantabria.

## Situación 
Está situada dentro da baía de Santander, rodeando o sueste da península de La Magdalena. Polo oeste limita coa praia de La Magdalena (que á súa vez limita coa praia de Los Peligros) e polo leste cun grupo de rocas tras o cal se atopa o Embarcadoiro Real. Non se pode establecer con precisión o punto para partir do cal a praia de La Magdalena pasa a ser a praia dos Bikinis, pero pode servir como límite entre ambas o pequeno espigón situado un pouco máis aló do Club de Tenis, á altura da rúa La Horadada.

## Características 
Oficialmente, segundo o Ministerio de Medio Ambiente, a lonxitude da praia é de 250 metros e a súa anchura media de 30. Cando a marea está alta a zona máis oriental da praia desaparece por completo, quedando o resto reducido a uns poucos metros. Coa marea baixa a praia crece considerablemente deixando ao descuberto un gran número de rocas.

A praia conta cun espigón construído en pedra e cemento a finais dos anos sesenta. Este espigón, coñecido popularmente como "o muro" divide a liña da beira en dous partes, pero conta con grandes arcos que permiten o paso dos bañistas. Cara ao sur, a construción penétrase no mar uns 50 metros. Na dirección oposta o espigón desaparece na area moito antes de chegar ao final da praia, polo que esta queda dividida só parcialmente.

A praia apenas ten ondada. Cando un gran barco entra ou sae da baía si que poden producirse algunhas ondas pequenas.

Moi preto da praia dos Bikinis atópanse a Illa de La Torre (na que hai unha escola de vela) e a Illa da Horadada (sobre a que hai un faro). Ambas son relativamente accesibles a nado.

## Etimoloxía 
Moi preto da praia dos Bikinis atópase a Universidade Internacional Menéndez Pelayo, onde desde principios do século XX impartíronse uns cursos de español para estranxeiros que atraeron a estudantes de todo o mundo. A partir dos anos sesenta as estudantes europeas e americanas baixaban á praia cos seus bikinis, algo que no Santander da época causou gran balbordo e chegou a ser o elemento co que se identificou esta zona de baño próxima á universidade.

## Véxase tamén 
### Ligazóns externas 
*Información turística
Illotes Adelfoi

Os **Illotes Adelfoi** (, "irmáns") son dúas illas gregas nas Espóradas. Están situadas a 10&nbsp;km ao leste-sueste da illa principal de Alonnisos . O censo de 2001 rexistraba unha poboación de once habitantes.

## Illas e illotes próximos 
As illas e illotes máis próximos son Alonnisos e Peristera, Skantzoura ao leste e Eubea máis ao sur.

## Referencias 
## Véxase tamén
* Outras illas gregas

### Ligazóns externas 
*Páxina oficial do concello de Aloníssos
Tsougria

**Tsougriá** (en grego: Τσουγκριά), tamén coñecida como Tsoungkriá é unha illa grega e un asentamento abandonado na parte occidental das Espóradas. Administrativamente forma parte da municipalidade de Scíathos e está situado ao sueste desa illa.

A illa máis próxima é Scíathos, que se acha ao noroeste.

## Referencias 
## Véxase tamén
* Outras illas gregas

### Ligazóns externas 
*Páxina oficial do concello de Skiáthos 
*Tsougkria on GTP Travel Pages
Arabidopsis suecica

**Arabidopsis suecica** é unha especie de plantas nativa do norte de Europa, que se orixinou por hibridación das especies *Arabidopsis thaliana* e *Arabidopsis arenosa*.

## Descrición 
É unha planta de 14 a 40&nbsp;cm de altura de flores actinomorfas de 4 pétalos brancos coa base amarela e sépalos amarelos, que dan froitos con forma de vaíña longa. As follas son alternas case sen pecíolo no talo, e na base ten follas en roseta pecioladas, que sobreviven ao inverno. Crece sobre todo en afloramentos rochosos e patios.

## Xenética 
*A. suecica* é un alopoliploide de 26 cromosomas (2n=26) que comprede dous conxuntos de cromosomas procedentes das plantas que a orixinaron por hibridación, que son 10 cromosomas da especie diploide *A. thaliana* (2n=2x=10) e 16 da especie tetraploide *A. arenosa* (2n=4x=32, tamén chamada *Cardaminopsis arenosa*). A orixe parental dos cromosomas de *A. suecica* demostrouse por secuenciación de ADN e hidridación in situ.
Estudando loci microsatélites nucleares estimouse que a especie se creou por hibridación hai pouco tempo, entre 13.000 e 300.000 anos, seguramente máis ao sur que as zonas do norte de Escandinavia onde pode vivir, e despois colonizou o norte cando se retiraron os xeos da glaciación.

Comprobouse o nivel de variacións xenéticas nesta planta e nas súas plantas parentais e o menor nivel dáse en *A. suecica* e o maior en *A. arenosa*, mentres que *A. thaliana* ten valores intermedios. *A suecica* só tiña 16 fenotipos no polimorfismo estudado e a maioría da variación producíase entre poboacións, polo que se cre que é autógama na natureza.

## Notas
Spokon

é un subxénero de anime e manga con historia relacionada con deportes como fútbol, carreira etc. Algúns exemplos famosos de animes deste xénero *son Campións: Oliver e Benji* (*Captain Tsubasa*), *Speed Racer* (*Meteoro*/*Mach GoGoGo*), *Tenisu no oujisama* (*The Prince of Tennis*) e *Slam Dunk*.

O primeiro manga spokon foi *Kyojin no hoshi* (Estrela dos Giants) en 1966 de Ikki Kajiwara.

## Características
Os animes e mangas do xénero *spokon* xeralmente teñen como foco principal un deporte que varía en cada historia. Os protagonistas destes animes xeralmente son mozos en idade escolar que soñan ou practican un determinado deporte na tentativa de querer ser un grande xogador. É posíbel encontrar elementos de ficción científica e fantasía nalgúns títulos deste xénero podendo ou non presentar poderes máxicos ligados ao deporte. Nalgúns casos tamén xorde un rival que frecuentemente desafía o personaxe durante a historia. Tamén pode haber campionatos e encontros case sempre estimulando amizades entre os protagonistas dos animes.

## Exemplos dese xénero 
**Attack No. 1* (voleibol)
**Beyblade* (peón)
**Captain Tsubasa* (fútbol)
**Eyeshield 21* (fútbol americano)
**Hikaru no go* (go)
**Inazuma Eleven* (fútbol)
**Kinnikuman* (loita libre)
**Kuroko no basket* (básquet)
**Slam Dunk* (básquet)
**Speed Racer* (carreira)
**The Prince of Tennis* (tenis)
**Yu-Gi-Oh!* (cartas)
As Tomadas, A Ramallosa, Nigrán

**As Tomadas** é un lugar da parroquia de San Pedro da Ramallosa, no concello pontevedrés de Nigrán, na comarca de Vigo. Segundo o IGE, en 2022 tiña 312 habitantes (145 homes e 167 mulleres).

## Lugares e parroquias 
### Lugares de San Pedro da Ramallosa
### Parroquias de Nigrán 
## Notas 
## Véxase tamén 
### Outros artigos 
* Lugares de Nigrán
Grixó, Alxén, Salvaterra de Miño

**Grixó** é un lugar da parroquia de Alxén, no concello pontevedrés de Salvaterra de Miño na comarca do Condado. Segundo o IGE, en 2022 tiña 45 habitantes (23 homes e 22 mulleres).

## Historia 
Grixó (Santiago) constituíu parroquia de seu até o século XVII, cando foi incorporada a Alxén.

## Lugares e parroquias 
### Lugares de Alxén 
### Parroquias de Salvaterra de Miño 
## Notas 
## Véxase tamén 
### Outros artigos 
* Lugares de Salvaterra de Miño
Pistros

**Pistros** (en grego: Πίστρος) é un illote entre Ítaca e o continente grego, unha das Illas Xónicas. Desde 2011, non ten poboación residente.

## Referencias 
## Véxase tamén
* Outras illas gregas

### Ligazóns externas 
*Pistros on GTP Travel Pages  e
Pontikos

**Pontikos** (en grego: Ποντικός) é unha illa da Illas Equínadas, no grupo das Illas Xónicas en Grecia. En 2011 non tiña poboación residente.

## Referencias 
## Véxase tamén
* Outras illas gregas

### Ligazóns externas 
*Pontikos on GTP Travel Pages  e
Arabidopsis arenosa

***Arabidopsis arenosa*** é unha especie de plantas do xénero Arabidopsis (antes no xénero *Cardaminopsis*) que vive principalmente en Centroeuropa. Constitúe un complexo de especies con diferentes ploidías, que xeralmente se trata como unha soa especie con dúas subespecies que solapan en parte das súas áreas de distribución en Centroeuropa. A subespecie principal é a *arenosa*, que é tetraploide (2n = 16/32) e de flores brancas, que tamén vive no norte de Europa e está adaptada a solos silíceos e areentos. A outra subespecie é a *borbasii* (Zapał.) O'Kane & Al-Shehbaz (2n = 32), de flores lilas, adaptada a chans calcarios, que viven en Centroeuropa e Cárpatos.

*A. arenosa* hibridouse de forma natural con *Arabidopsis thaliana* creando a especie alopoliploide *Arabidopsis suecica*. Esta última ten unha dotación de 26 cromosomas, dos cales 16 proceden da *A. arenosa* tetraploide.

## Notas 
## Véxase tamén 
### Ligazóns externas 
* NaturaLista - fotografía
* GBIF - mapa de distribución
Baños de Cerrato

250px|thumb|Basílica de San Juan Bautista
**Baños de Cerrato** é unha localidade do concello de Venta de Baños, na provincia de Palencia. Atópase ao leste da capital municipal, a 1&nbsp;km escaso. O concello chamábase Baños de Cerrato ata 1977, ano en que pasa a chamarse Venta de Baños.

Tiña unha poboación de 378 habitantes en 2015.

## Lugares de interese 
Entre os seus monumentos cabe destacar:
*Basílica de San Juan Bautista, do século VII.
*Igrexa de San Martín de Tours, do século XVI.
*Fonte de San Juan, xoia da arte visigótica.

## Festas e celebracións 
Entre as súas celebracións destacan as festas de San Xoán Bautista, o 24 de xuño, nas que se realiza o rito hispano-visigótico-mozárabe na basílica dende 1974, entre outras actividades.
Xawarma

miniatura|Carne de **xawarma**.
miniatura|**xawarma**.

**Xawarma** (árabe شاورما, *shawarma*, *shwarma*) é un prato orixinalmente composto de fatías finas de polo ou carne de vaca asados nun espeto vertical e servidas en pan sirio con legumes e outros acompañamentos. Tornouse popular en Europa como comida rápida, grazas á influencia de inmigrantes do norte da África e de Turquía.

## Véxase tamén
### Ligazóns externas
* Aprenda a facer uma xauarma.  G1 Paraná, 9 de febreiro de 2011.
Fleves

**Fleves** (en grego: Φλέβες) é o nome que recibe unha illa de Grecia que forma parte das Illas Sarónicas no mar Exeo nas coordenadas xeográficas , posúe 1´4 quilómetros cadrados de superficie, mide 1´55&nbsp;km de longo por 1´4&nbsp;km de ancho e alcanza unha altura máxima de 65 metros. Administrativamente está integrado na Periferia de Ática. Atópase totalmente deshabitada.

## Notas 
## Véxase tamén
* Outras illas gregas

### Ligazóns externas 
* Mapa de localización
Illa Sofía

**Sofía** (en grego: Σοφία ou Σοφιά tamén **Illa de Gaia**) é unha illa das Equínadas, entre o grupo da Illas Xónicas de Grecia. En 2011, non tiña poboación residente.

En xuño de 2015 informouse de que Brad Pitt e Angelina Jolie estaban considerando a posibilidade de comprar as 17 hectáreas da illa por 4´7 $ millóns. Dispón dunha licenza para seis vilas.

## Referencias 
## Véxase tamén
* Outras illas gregas

### Ligazóns externas 
*Sofia on GTP Travel Pages  e
Irina Ionesco

**Irina Ionesco**, nada en París o 3 de setembro de 1930 e finada o 25 de xullo de 2022, foi unha fotógrafa francesa.

## Traxectoria
Era filla de inmigrantes romaneses. Pasou a maior parte da súa infancia en Constanza, Romanía, antes de trasladarse a París. Viaxou e pintou durante anos antes de descubrir a fotografía. O seu traballo é descrito coma erótico.

No 1974, expuxo parte do seu traballo na galería Nikon de París, atraendo moita atención sobre as súas obras. Posteriormente publicou en diversas revistas, libros e expuxo en diversas galerías ó redor do mundo.

Irina Ionesco foi quizais máis famosa polas súas imaxes mostrando a súa propia filla adolescente, Eva. Os espidos que caracterizou con Eva, provocaron controversia, xa que moitas destas imaxes mostraban unha adolescente en poses artísticas e eróticas; de maneira similar a outros traballos nos que os modelos, porén, si eran adultos.

Na meirande parte do seu traballo, Irina vestía as mulleres de maneira extravagante, adornadas con xoias, guantes e outros artigos de luxo. Mais tamén as adornaba con obxectos simbólicos coma gargantillas e outras pezas fetiche, posando provocativamente, ofrecéndose a si mesmas parcialmente espidas e coma meros obxectos sexuais a posuír.

## Libros de Irina Ionesco
**Liliacées langoureuses aux parfums d’Arabie* (1974)
**Femmes sans tain* (1975)
**Nocturnes* (1976)
**Litanies pour une amante funèbre* (1976)
**Le temple aux miroirs* (1977) ISBN 0-686-54740-3
**Cent onze photographies érotiques* (1980)
**Le divan* (1981)
**Les Passions* (1984) ISBN 2-903901-05-8
**The eros of Baroque* (1988)
**Les immortelles* (1991) ISBN 2-85949-128-7
**Egypte chambre noire* (1991)
**Méditerranéennes* (1991, con Elisabeth Foch) ISBN 2-85949-124-4
**Kafka ou le passant de Prague* (1992) ISBN 2-7107-0483-8
**TransEurope* (1994)
**Metamorphose de la Medusa* (1995; modelo Hiromi Koide)
**Nudes* (1996) ISBN 3-908162-52-1
**Eva: Eloge De Ma Fille* (2004) ISBN 0-9727073-1-X
*''L'œil de la poupée* (2004; con Marie Desjardins) ISBN 2-7210-0485-9
**R* (2004) ISBN 4-309-90604-4
**Le Japon Interdit* (2004) ISBN 2-9523045-0-5
**Master Set*, Edition YNOX París (2014), ISBN 978-2-36699-017-1
**Sylvia Kristel'', Edition YNOX París (2014), ISBN 978-2-36699-012-6 (Edición en branco e negro) & ISBN 978-2-36699-013-3 (Edición en cor)

## Notas
## Véxase tamén
### Ligazóns externas
* Web oficial da artista
Rui Patrício

**Rui Pedro dos Santos Patrício**, máis coñecido como **Rui Patrício**, nado en Regueira de Pontes, Leiria, o 15 de febreiro de 1988, é un futbolista profesional  portugués que xoga como porteiro para o Sporting Clube de Portugal da Primeira Liga. É neste club no que pasou gran parte de toda a súa carreira, debutando no primeiro equpo con tan só 18 anos e xogando preto de 300 partidos oficiais. A nivel internacional, convocado con todas as categorías inferiores, Patrício debuta coa selección absoluta en 2010. Foi o porteiro da súa selección no Mundial do Brasil 2014 e do equipo campión da Eurocopa de Francia 2016.

## Véxase tamén 
### Ligazóns externas 
* Perfil en Soccer Way
* Perfil en Transfermarkt
Nani

**Luís Carlos Almeida da Cunha**, máis coñecido como **Nani**, nado en Praia (Cabo Verde) o 17 de novembro de 1986, é un futbolista profesional  portugués que xoga como extremo para o Valencia Club de Fútbol de La Liga.

## Véxase tamén 
### Ligazóns externas 
* Perfil en Soccer Way
* Perfil en Soccer Base 
* Perfil en Transfermarkt
Renato Sanches

**Renato Júnior Luz Sanches**, máis coñecido como **Renato Sanches**, nado en Amadora (Lisboa) o 18 de agosto de 1997, é un futbolista profesional  portugués que xoga como centrocampista para o Lille OSC da Ligue 1.

## Véxase tamén 
### Ligazóns externas 
* Perfil en Soccer Way
* Perfil en Soccer Base 
* Perfil en Transfermarkt
Vromonas

**Vromonas** () é unha illa grega das Illas Xónicas localizada ao leste da illa de Ítaca. En 2011, non tiña poboación residente.

## Referencias 
## Véxase tamén
* Outras illas gregas

### Ligazóns externas 
*Vromonas on GTP Travel Pages  e
Pepe (futbolista)

**Képler Laveran Lima Ferreira**, máis coñecido como **Pepe**, nado en Maceió (Alagoas, Brasil) o 26 de febreiro de 1983, é un futbolista profesional  portugués que xoga como defensa central para o FC Porto de Primeira Liga portuguesa.

## Véxase tamén 
### Ligazóns externas 
* Perfil en Soccer Way
* Perfil en Transfermarkt
Lamprinos

**Lamprinos** (Grego: Λαμπρινός) é unha illa das Equínadas (subgrupo Drakoneras), entre o grupo das Illas Xónicas gregas. En 2011 non tiña poboación residente.

## Referencias 
## Véxase tamén
* Outras illas gregas

### Ligazóns externas 
*Lamprinos on GTP Travel Pages  e
Praia de Llevant, Benidorm

250px|thumb|Praia de Llevant
A **praia de Llevant** (en castelán: *Playa de Levante*), coñecida antigamente como **praia da Xanca**, é unha praia de area do municipio de Benidorm, na provincia de Alacant.

Limita ao norte coa Serra Gelada e ao sur coa punta Canfali e ten unha lonxitude de 2.084 m, cunha amplitude de 110 m.

Sitúase nunha contorna urbana, dispoñendo de acceso por rúa. Conta con paseo marítimo e estacionamento delimitado. Dispón de acceso para discapacitados. É unha praia balizada. Conta co distintivo de Bandeira Azul.

## Véxase tamén 
### Ligazóns externas 
* Información na web do concello de Benidorm
Praia de Llevant

**Praia de Llevant** (*Levante* en catalán) pode referirse a:
***Praia de Llevant** de Barcelona.
***Praia de Llevant** de Benidorm, na provincia de Alacant.
***Praia de Llevant** de Formentera.
***Praia de Llevant** de Valencia, máis coñecida como **praia das Arenes**.

## Véxase tamén 
### Outros artigos
*
Praia de Ponent, Benidorm

250px|miniatura|Praia de Ponent
A **praia de Ponent** (en castelán: *Playa de Poniente*), antigamente coñecida como **praia da Escata**, é unha praia de area do municipio de Benidorm, provincia de Alacant.

Esta praia limita ao norte co porto deportivo e ao sur co Tossal e ten unha lonxitude de 3.100 m, cunha amplitude de 110 m.

Sitúase nunha contorna urbana, dispoñendo de acceso por rúa. Conta con paseo marítimo e aparcadoiro delimitado. Dispón de acceso para discapacitados. É unha praia balizada. Esta praia conta co distintivo de Bandeira Azul.

## Véxase tamén 
### Ligazóns externas 
*Información na web do concello de Benidorm
Praia de El Mal Pas

A **praia de El Mal Pas** é unha praia de area do municipio de Benidorm, na provincia de Alacant. Esta praia limita ao norte coa Punta Canfali e ao sur co porto deportivo e ten unha lonxitude de 120 m, cunha amplitude de 75 m.

Sitúase nunha contorna urbana, e dispón acceso por rúa e aparcadoiro delimitado. É unha praia balizada e ten o distintivo de Bandeira Azul.
Tentativa de golpe de Estado en Turquía en 2016

O **intento de golpe de Estado en Turquía en 2016** refírese a unha mobilización armada realizada o 15 de xullo de 2016 por algunhas faccións dentro das Forzas Armadas de Turquía co fin de derrocar o goberno do presidente Recep Tayyip Erdoğan. A mobilización realizouse principalmente na capital Ankara e na cidade de Istanbul, a meirande do país.
Aínda que nun comezo os sublevados acadaron o control de lugares estratéxicos, a situación evolucionou axiña nas horas seguintes despois dun masivo rexeitamento tanto da cidadanía, que saíu a protestar nas principais cidades, como de tódolos partidos políticos (incluíndo os da oposición) e a comunidade internacional. Logo de varios enfrontamentos nas rúas entre civís e militares e o bombardeo de edificios gobernamentais como a Asemblea Nacional e o Complexo Presidencial, o intento de golpe fracasou.

## Notas 
## Véxase tamén 
### Outros artigos 
*Asasinato de Andrei Karlov
### Ligazóns externas 
* Novas en BBC News
* Novas en *The Telegraph*
* Novas en CNN
* Novas en Al Jazeera
* Novas en *The Wall Street Journal*
* Novas en The New York Times
William Carvalho

**William Silva de Carvalho**, máis coñecido como **William Carvalho**, nado en Luanda (Angola) o 7 de abril de 1992, é un futbolista profesional  portugués que xoga como mediocentro defensivo para o Real Betis Balompie da Liga Santander. A nivel internacional, William debuta coa selección absoluta en 2013, representando ao seu país no Mundial do Brasil 2014 e no equipo campión da Eurocopa de Francia 2016.

## Palmarés 
;Sporting de Portugal
* **Taça de Portugal (1):** 2014/15.
* **Taça da Liga (1):** 2017/18.

;Betis
* **Copa do Rei (1):** 2021/22.

;Selección portuguesa
* **Eurocopa (1):** 2016.
* **UEFA Nations League (1):** 2018/19.

## Véxase tamén 
### Ligazóns externas 
* Perfil en Soccer Way
* Perfil en Transfermarkt
Parque arqueolóxico de San Agustín

miniatura|252px|Estatua do Parque Arqueolóxico de San Agustín.
O **parque arqueolóxico de San Agustín** é un dos máis importantes espazos arqueolóxicos de Colombia, que se atopa no sur do departamento do Huila e foi declarado en 1995 pola UNESCO como Patrimonio da Humanidade. É a necrópole de maior extensión a nivel mundial.

## Localización 
O parque arqueolóxico atópase na conca alta do río Magdalena e os seus afluentes primarios e que relaciona concellos de Colombia, estando o seu centro no concello de San Agustín, no departamento de Huila, nos contrafortes orientais do Macizo Colombiano, onde se desprenden as tres cordilleiras andinas que atravesan o país de sur a norte naa Rexión Andina. San Agustín está a 533&nbsp;km de Bogotá, a 220&nbsp;km de Neiva e a 33&nbsp;km de Pitalito.

O parque propiamente corresponde a unha pequena zona de maior concentración de tumbas da total zona arqueolóxicas de abrangue outras rexións como o Parque Arqueolóxico Nacional de Tierradentro.

## Véxase tamén 
### Outras páxinas 
* Patrimonio da Humanidade en Colombia
### Ligazóns externas 
* Parque arqueolóxico de San Agustín na páxina da UNESCO 
* San Agustín, páxina do ICANH
Patroklou

**Patroclou** () ou *Gaidouronisi* é unha pequena illa privada situado no Golfo Sarónico, Grecia. Está situado a uns 65&nbsp;km de Atenas e 3&nbsp;km de Sunion e forma parte da rexión de Ática. Na antigüidade, a illa era coñecida como *Patroklou Charax* ou *Kopros*. O 12 de febreiro de 1944, SS *Oria* afundiuse nunha tormenta nas rocas ao sur leste da illa de Patroklou con 4.074 mortos, a maioría  militares italianos. A illa tamén foi o corazón do incidente das illas gregas.

## Notas 
## Véxase tamén 
* Outras illas gregas

### Ligazóns externas 
* Mapa de localización
Alimia

**Alimia** ou Alimnia (en ) é unha illa grega do mar Exeo, que se atopa na zona marítima entre Rodas e Halki, no arquipélago do Dodecaneso . A superficie da illa é de 7´4 quilómetros cadrados e ten unha costa de 21&nbsp;km. A illa tiña unha pequena poboación ata o período da segunda guerra mundial, e nas últimas décadas permaneceu deshabitada.

É utilizado por uns poucos habitantes de Rodas e Halki para pasar un par de días de camping e pesca ..  algúns campistas deixaron subministracións como grellas, mesas, cadeiras e algúns servizos básicos.

## Historia 
A illa é mencionada por Plinio baixo o nome nome de Evlimnia asociado coas dúas grandes baías da illa, Emporio e San Xurxo, no lado oriental e occidental da illa que son portos naturais seguros. O seu uso na antigüidade confírmase polos impresionantes estaleiros tallados na roca, que datan do período helenístico cando pertencía ao estado de Rodas. No período helenístico, floreceu cando o estado de Rodas, a illa foi fortificada coa construción dunha fortaleza e utililizouse como ancoraxe e observatorio da frota de Rodas. O castelo helenístico sobrevive ata hoxe no pico máis alto ao leste da illa do castelo. Partes de dito castelo helenístico utilizouse para a construción medieval, un castelo construído en 1475, cando Rodas e as súas illas foron ocupadas polos cabaleiros. Na costa de Emporio atoparonse tumbas romanas e vellos muros visibles e os cimentos dunha basílica paleocristiá.

O asentamento de Alimia construíuse no fondo da baía máis grande da illa. Inclúe varios edificios, a maioría dos cales están en ruínas debido ao abandono do asentamento na década de 1940. Ao noroeste da localidade, a pouca distancia da costa hai un pequeno lago con auga salgada, que é unha das 37 zonas húmidas naturais no Dodecaneso.

## Referencias 
## Véxase tamén
### Outros artigos
* Outras illas gregas

### Ligazóns externas 
*Illa Alimia
*Beyond Borders Belgium
Mehmet Öz

**Mehmet Cengiz Öz**, nado en Cleveland, Ohio o 11 de xuño de 1960), máis coñecido como **Dr. Oz**, é un cirurxián, autor e personalidade televisiva turco-americano. É defensor da medicina alternativa e ten sido criticado por profesionais médicos, representantes de gobernos e publicacións como *Popular Science* e *The New Yorker* por dar consellos non científicos.

Öz apareceu na televisión por primeira vez no programa *The Oprah Winfrey Show* en 2004, e posteriormente en *Larry King Live* e outros programas. En 2009, *The Dr. Oz Show*, un programa diario centrado en temas médicos e saúde persoal, foi lanzado por Harpo Productions e Sony Pictures.

## Notas 
## Véxase tamén 
### Ligazóns externas 
*
Unión Deportiva Mutilvera

A **Unión Deportiva Mutilvera** é un equipo de fútbol español da localidade de Mutiloa, en Navarra. Fundouse en 1968 e actualmente compite na Segunda División B Española.

## Historia
Foi fundado en 1968 empezando a xogar no Trofeo Boscos da Comarca de Pamplona.

No ano 1993 inscríbese a Unión Deportiva Mutilvera no rexistro de asociacións deportivas para a práctica do fútbol, tenis e pelota. É na tempada 1996/97 cando o club comeza a súa andaina en categoría superior federando o primeiro equipo en Primeira Rexional de Navarra.

Na 2001/02 xoga por primeira vez en Terceira División. Desde entón a Mutilvera é un dos equipos fortes do grupo XV; consegue 3 subcampionatos (2004/05, 2007/08 e 2012/13) e consegue clasificarse para a promoción de ascenso a Segunda División B en 9 tempadas.

A tempada 2015/16 tras ser cuarto clasificado no grupo XV de Terceira División. Consegue ascender a Segunda División B despois de eliminar o play off a Gimnástica de Torrelavega, Zamora CF e UB Conquense polo que a tempada 2016/17 xogará por primeira vez na súa historia na categoría de bronce do fútbol español.

## Uniforme 
***Uniforme titular**: Camiseta branca, pantalón azul e medias brancas con detalles granates. 
***Uniforme alternativo**: Camiseta vermella, pantalón vermello e medias vermellas.

## Datos do club
***Tempadas en 1ª:** 0
***Tempadas en 2ª:** 0
***Tempadas en 2ª B:** 1
***Tempadas en 3ª:** 15

## Palmarés
*Subcampión da Terceira División (3): 2004-05, 2007-08, 2012-13.

## Véxase tamén
Club Deportivo Palencia Balompié

O **Club Deportivo Palencia Balompié** foi un equipo de fútbol español da cidade de Palencia. Fundouse en 2011 e desapareceu en 2019.

## Historia 
O equipo fundouse en 2011 por parte de afeccionados que non estaban de acordo coa conversión do Club de Fútbol Palencia en sociedade anónima deportiva. Tomou o nome de Club Deportivo Palencia como o primeiro equipo de fútbol fundado na cidade en 1929.

O 21 de xuño de 2014, o Palencia sobe a Terceira División grazas ao ascenso do Atlético Astorga e do Real Valladolid B a Segunda B.

Na súa primeira tempada en Terceira o equipo acaba en terceira posición, xogando a promoción de ascenso a Segunda División B, na que cae eliminado en segunda rolda polo Atlético Levante. Na seguinte tempada acada novamente a terceira posición e ascende a Segunda B despois de eliminar na promoción a Loja CD, SD Logroñés e Deportivo Aragón.

## Datos do club 
* **Tempadas en 1ª:** 0
* **Tempadas en 2ª:** 0
* **Tempadas en 2ª B:** 1
* **Tempadas en 3ª:** 2

### Tempada a tempada 
## Véxase tamén 
### Ligazóns externas 
* Sitio web
Club de Futbol Gavà

O **Club de Futbol Gavà** é un equipo de fútbol español da cidade de Gavà, na provincia de Barcelona. Fundouse en 1922, federouse en 1929 e actualmente compite na Segunda División B Española.

## Historia
O 26 de maio de 1921 fúndase o Atlètic Gavà CF, que levaba camiseta e pantalón azul e con raíces en 1916. Ingresa na Federación Catalá de Fútbol en 1922. Empezou xogando en La Rambla e en 1924 no Campo da Roca. En 1926 desapareceu.

En novembro de 1928 nace o FC Gavà e fedérase o ano seguinte. O club viste camisa branca con pescozo e pantalón azuis e xoga no Campo das Colomeres. En 1941 as autoridades franquistas obrigaron a cambiar o nome a CF Gavà. En 1948 adopta o uniforme azulgrana con pantalón azul.

## Uniforme 
***Uniforme títular**: Camiseta azulgrana, pantalón azul e medias azuis.
***Uniforme visitante**: Camiseta amarela fluorescente, pantalón negro e medias amarelas fluorescentes.

## Datos do club
***Tempadas en 1ª:** 0
***Tempadas en 2ª:** 0
***Tempadas en 2ª B:** 9
***Tempadas en 3ª:** 32

## Palmarés 
***Terceira División** (1): 2000-01.
*Subcampión da Terceira División (2): 2001-02, 2015-16.

## Véxase tamén 
### Ligazóns externas 
*Sitio web
Anastasia (filme de 1997)

***Anastasia*** é un filme estadounidense de animación, producido por Fox Animation Studios e distribuído por 20th Century Fox, que dirixido por Don Bluth e Gary Goldman. Está protagonizado polas voces Meg Ryan, John Cusack, Kelsey Grammer, Hank Azaria, Christopher Lloyd e Angela Lansbury. O filme é unha adaptación da lenda da duquesa Anastasia, que afirma que escapou da execución da súa familia.

O filme estreouse o 14 de novembro de 1997 na cidade de Nova York e nos Estados Unidos o 21 de novembro do mesmo ano. Malia as obxeccións dalgúns historiadores polo seu argumento fantasioso que re-escribe a vida da duquesa, tivo unha acollida boa por parte da crítica. Dun orzamento de $50 millóns, recadou $139&nbsp;804&nbsp;348 en todo o mundo, facendo de *Anastasia* un grande éxito. Tamén recibiu nomeamentos a varios premios, incluíndo a dous Oscars, por mellor canción orixinal ("Journey to the Past") e mellor banda sonora.

## Personaxes 
* Meg Ryan como Anastasia
** Kirsten Dunst como Anastasia de nena
** Lacey Chabert como voz de canto da Anastasia nena
** Liz Callaway como voz de canto da Anastasia maior
* John Cusack como Dimitri
** Glenn Walker Harris Jr. como Dimitri de neno
** Jonathan Dokuchitz como voz de canto de Dimitri
* Kelsey Grammer como Vladimir "Vlad" Vanya Voinitsky Vasilovich
* Christopher Lloyd como Grigorii Rasputin
** Jim Cummings como voz de canto de Rasputin
* Hank Azaria como Bartok
* Angela Lansbury como Emperatriz María
* Bernadette Peters como Sophie Stanislovskievna Somorkov-Smirnoff
* Andrea Martin como "*Comrade*" Phlegmenkoff
* Rick Jones como Tsar Nicolao II de Rusia
** Rick Jones como as voces do soldado revolucionario, do servente e do axente de billetes
* Charity James como Anastasia impostora
* Debra Mooney como Actriz
* Arthur Malet como Traveling Man

## Notas 
## Véxase tamén 
### Ligazóns externas 
* 
* Ficha en AllMovie 
* Ficha en Box OfficeMojo 
* Ficha en RottenTomatoes
Café Tacuba

**Café Tacvba**, tamén coñecido como **Café Tacuba**, é un grupo musical de rock alternativo, orixinario de Cidade de México. O grupo formouse en 1989. Dende entón gañaron un Grammy e un Grammy Latino e considérase unha das mellores bandas de rock de Hispanoamérica. O grupo está composto por Rubén Isaac Albarrán Ortega (voz principal e guitarra rítmica), Emmanuel del Real Díaz (teclados e coros), José Alfredo Rangel Arroyo (guitarra) e Enrique Rangel Arroyo (baixo e contrabaixo). Se ben o cantante principal é Rubén, os catro integrantes da banda prestaron a súa voz nas producións.

## Discografía 
* 1992 - *Café Tacvba*
* 1994 - *Re*
* 1996 - *Avalancha de éxitos*
* 1999 - *Revés/Yo Soy*
* 2003 - *Cuatro Caminos*
* 2007 - *Sino*
* 2012 - *El Objeto Antes Llamado Disco*

## Recompilatorios 
* 1995 - *MTV Unplugged* (gravado en 1995 e lanzado en 2005)
* 2001 - *Tiempo Transcurrido* (álbum recompilatorio).
* 2002 - *Vale Callampa* (EP)
* 2005 - *Un Viaje*

## Notas 
## Véxase tamén 
### Ligazóns externas 
* Páxina oficial
Éder (futbolista)

**Éderzito António Macedo Lopes**, máis coñecido como **Éder**, nado en Bissau o 22 de decembro de 1987, é un futbolista profesional  portugués que xoga como dianteiro para o Lille OSC da Ligue 1 francesa. A nivel internacional, William debuta coa selección absoluta en 2012, representando ao seu país no Mundial do Brasil 2014 e no equipo campión da Eurocopa de Francia 2016, sendo o autor do único gol da final do torneo.

## Véxase tamén 
### Ligazóns externas 
* Perfil en Soccer Way
* Perfil en Transfermarkt
Festival Internacional da Canción de Benidorm

O **Festival Internacional da Canción de Benidorm**, coñecido ata 2003 como **Festival Español da Canción de Benidorm**, foi un certame musical anualmente organizado na cidade de Benidorm, na provincia de Alacant, que tivo lugar cada verán entre 1959 e 2006, aínda que faltou á súa cita en 1979, 1984 e entre 1986 e 1992.

Baseado no Festival da Canción de San Remo, o Festival naceu para promover Benidorm e a música española. Entre os seus gañadores figuran recoñecidos artistas como Raphael (1962) ou Julio Iglesias (1968).

## Gañadores 

## Notas
Kinaros

**Kinaros** ou **Cinarus** (Kinaros: Zinari) (grego: Κίναρος), é unha pequenailla grega no mar Exeo, o nome ven da alcachofa (kinara) que se producen en Kinaros. Atópase ao oeste de Kalymnos e Leros e ao leste de Amorgos, 5'5 millas náuticas ao oeste-suroeste de Lévitha, é a segunda illa máis occidental do Dodecaneso logo de Astypalea. Ten unha superficie de 4'5&nbsp;km. o punto máis alto da illa ten 296 m. A poboación da illa segundo o censo de 2011 é de 2 habitantes.

## Xeografía 
Kinaros pertence a un grupo de seis pequenas illas e algúns illotes, que se atopan entre Leros e Kálimnos no leste e a illa cicládica de Amorgos no oeste. Ao sur atópase Astipalea. Ademais de Kinaros que ten unha superficie de 4´577&nbsp;km², este grupo de illas componse de Plaka no oeste, Glaros, as dúas illas Mavra e Lebynthos no leste. Kinaros é accesible a través das illas de Amorgós ou Kálimnos mediante lanchas rápidas. Nos meses de verán ofrécense excursións a Amorgós desde Leros e Egiali.

No lado sur da illa hai algunhas baías profundas, similares a fiordes, que ofrecen uns ancoraxes naturais para a protección dos ventos do norte. O lado occidental ten costas escarpadas inaccesibles. As plantas típicas son a maquia e a garriga que dominan a paisaxe.

## Historia 
Debido á localización xeográfica de Kinaros, na antigüidade era un ancoraxe importante para os buques que viaxaban entre as illas Cícladas e o Dodecaneso. Suponse que había un pequeno asentamento na illa. Restos de construcións poden ser detectados arqueoloxicamente.

### Kinaros hoxe 
Debido á remota localización da illa esta foi abandonada polos seus habitantes en 1960, foi habitada por pescadores de novo brevemente. En 2000, unha parella de anciáns trasladouse de novo á illa. Os residentes para o seu autoabastecemeento practican a agricultura e manteñen algunhas cabras. Para obter enerxía instalouse un sistema fotovoltaico. Aínda que houbo xente outra vez na illa os esforzos pola recepción de teléfono fixos e móbiles resultaron baldeiros para restablecer unha conexión a Internet vía satélite.

O último home que viviu na illa (coa súa esposa, Helen Thera) Mickes Katsotourchis, morreu o 10 de xuño de 2013.

## Sucesos 
O 11 de febreiro de 2016, un helicóptero Agusta-Bell AB212 * PN28 * da armada grega estrelouse na illa de Kinaros durante unha misión de adestramento pola noite, morrendo os tres militares a bordo.

## Referencias 
## Véxase tamén
* Outras illas gregas

### Ligazóns externas
Pokémon Go

***Pokémon Go*** é un videoxogo de realidade aumentada para móbil desenvolvido por Niantic e distribuído por The Pokémon Company. Foi lanzado en xullo de 2016 para dispositivos iOS e Android.

O xogo permite ó xogador capturar, combater e adestrar criaturas virtuais, chamadas Pokémon, que aparecen nas pantallas dos dispositivos como se estivesen no mundo real. Para isto emprega a tecnoloxía GPS e a cámara do móbil. O xogo é free-to-play, malia que tamén conta co modelo de compras pola aplicación de contidos adicionais do xogo. Un sistema opcional con bluetooth e tecnoloxía poñible, o *Pokémon Go* Plus, está pensada nun lanzamento futuro e alertará ós xogadores cando os pokémon se atopen preto.

O xogo converteuse axiña nunha das aplicacións de dispositivo máis exitosas após o seu lanzamento, superando o récord anterior ostentado por *Candy Crush Saga* nos Estados Unidos, converténdose nun gran pulo das accións de Nintendo. O xogo foi acreditado por popularizar a realidade aumentada, e foi loado polos profesionais médicos por potenciar a mellora da saúde física e mental dos xogadores. Porén, tamén xerou certa controversia por casos de accidentes e perturbación da orde pública nalgúns lugares.

## Véxase tamén 
### Ligazóns externas 
* Páxina oficial
* 
*